## **D:\Dokumentumok\Race Official\Versenybíró Bizottság\mvsz uj.jpg**

**20. RUDI TRANS 4KEZES – EAST - HOSSZÚ TÁVÚ VITORLÁSVERSENY 2024.**

BALATONLELLE, 2024. október 26.

**VERSENYKIÍRÁS és VERSENYUTASÍTÁS**

**1. BEVEZETÉS**

* 1. A verseny célja: Ranglistaverseny (Bavaria 32 osztály, 8M Open részére)

1.2. A verseny helye és ideje: Balatonlelle, 2024. október 26.

1.3. Résztvevő hajóosztály: Bavaria 32, 8M Open, YS-1., YS-2., YS-3., YS Open, NAUTEN

**2. A VERSENY RENDEZŐJE**

2.1. Rendező szervezet: KARSAILING Vitorlás Sport Egyesület

2.2. Versenyvezető: Szalontai Tamás

2.3. Versenybíróság elnöke: Szabó Orsolya

2.4. Versenyorvos: Dr. Fekete László

**3. VERSENYSZABÁLYOK**

3.1. A versenyen a Nemzetközi Vitorlás Szövetség (ISAF) 2021-2024 évben, érvényben lévő versenyszabályai (RRS), az MVSZ 2024. évi Általános Versenyrendelkezései, az MVSZ 2023. évre érvényes Reklámszabályzata, valamint a jelen kiírásban foglaltak és a Bavaria 32 hajóosztály hatályos osztályelőírásai együttesen érvényesek.

(Ha a nyelvek között ellentmondás van, úgy a magyar nyelvű szöveg az irányadó.)

**4. HIRDETÉSEK**

4.1.A résztvevő hajók kötelezhetők a Versenyrendezőség által meghatározott és biztosított hirdetés viselésére a hajóorrtól számított 2 m-en belül, mindkét oldalon. Hirdetések az MVSZ 2024. évi Reklámszabályzatában előírtak szerint viselhetők.

4.2. A hirdetéssel rendelkező hajók kötelező, az MVSZ által kiadott hivatalos hirdetésviselési engedéllyel rendelkezniük és azt a nevezéskor be kell mutatniuk.

**5. RÉSZVÉTELI FELTÉTELEK, NEVEZÉS, VITORLAELLENŐRZÉS**

5.1.1. Hajóokmányok

Minden hajónak érvényes hajólevéllel kell rendelkeznie.

5.1.2. Részvételi feltételek

A kormányosoknak – nemzeti hatóság által elismert - minimum sport, kedvtelési célú vitorlás kishajó vezetői engedéllyel kell rendelkeznie. A hajón tartózkodó másik személynek nem kell rendelkeznie hajóvezetői engedéllyel. A versenyen való részvételhez nem szükséges a vihar rendszerbe való regisztráció megléte. A versenyre bárki benevezhet! A Bavaria 32 osztályba csak az adott évben osztálytagsággal rendelkező (Bav32-33-34 osztályban csak 2009. 2. félév után gyártott) hajó nevezhet. Csak az osztályelőírásnak megfelelő vitorlákat lehet használni. ha érvényesek az MVSZ Versenyrendelkezési, akkor a versenyzőknek versenyengedély és sportorvosi igazolás is kell.

5.2. Előnevezés

Előnevezés: a VIHAR rendszeren keresztül.

5.3. Nevezési díj

A nevezési díj összege: 22.000 Ft/hajó

**Nevezési díj utalás:** Karsailing Vitorlás Sport Egyesület

K&H Bank 1040 3909 5052 6676 5589 1003

A közlemény rovatba kérjük írja be a hajó nevét, vitorlaszámát és osztályát, amibe nevez!

5.4. Nevezés

Minden érkező hajónak és legénységeinek nevezése a VIHAR rendszeren keresztül kell történnie.

5.5. Nevezhető hajók

A hajókat Yardstick 1, Yardstick 2, Yardstick 3, YS Open, Bavaria 32, NAUTEN és 8M Open osztályba lehet nevezni.

Yardstick 1 csoport (YS 96 alatt)

Yardstick 2 csoport (YS 96 – 108)

Yardstick 3 csoport (YS 108 felett)

YS Open

A külföldi lajstromban lévő hajókat a típusnak megfelelő hazai, ennek hiányában a német YS csoportban kerülnek értékelésre. Azok a külföldi hajók, amelyeknek sem magyar, sem német YS száma sincsen, egységesen a YS 1 csoportban kerülnek értékelésre 65-ös YS előnyszámmal.

**A nevezés helye:**

BL Yachtclub & Apartments kikötőépületében működő versenyiroda

(8638 Balatonlelle, Köztársaság u. 36-38.).

**A helyszíni nevezés ideje: 2024. október 25-én 1600 – 2000 óra**

Online nevezni 2024. október 26-án 0800 óráig lehet.

**Nevezéskor az alábbi okmányokat kell bemutatni:**

 nemzeti felmérési bizonylat (ranglista versenyen résztvevőknek)

 érvényes versenyengedély és sportorvosi (ranglista versenyen résztvevőknek)

 kormányos érvényes hajóvezetői engedélye

 érvényes hajólevél

 érvényes felelősségbiztosítás

5.6. Vitorlaellenőrzés

A vitorlák ellenőrzésre a verseny ideje alatt bármikor szúrópróbaszerűen megtörténhet. A felszólított, ellenőrzésre hívott hajónak a kikötést követő legrövidebb időn belül jelentkeznie kell a versenyrendezőségnél.

5.7. Mentőmellény használata

Másodfokú viharjelzés esetén a mentőmellény használata KÖTELEZŐ!

Alapjelzés és elsőfokú viharjelzés esetén a mentőmellény használata ajánlott!

A mentőmellény NEM használata a versenyből való azonnali kizárást vonhatja maga után.

A mentőmellény használatát a versenyrendezőség a verseny ideje alatt is bármikor elrendelheti!

**6. VERSENYZŐK TÁJÉKOZTATÁSA, PARTI JELZÉSEK**

6.1. A Versenyrendezőség a versenyzőket a BL Yachtclub & Apartments kikötőjében, a versenyirodánál kifüggesztett hivatalos hirdetőtáblán, írásbeli közlemények útján tájékoztatja.

6.2. A parti jelzéseket a BL Yachtclub & Apartments kikötőjének zászlórúdján tűzik ki.

6.3. Amikor az AP (halasztás) lobogó kitűzésre kerül a Versenyjelzések AP (halasztás) jelentésében az 1 perc 40 percre változik. Ez azt jelenti, hogy a parti jelzés bevonása után 40 perc múlva lesz a rajt.

**7. VERSENYKIÍRÁS és VERSENYUTASÍTÁS MÓDOSÍTÁSAI**

Minden módosítást a versenynapon reggel 08.00 óráig kell közzé tenni, kivéve a rajt időpontját, melyet a versenynap előtti napon este 20.00 óráig lehetséges módosítani.

**8. VERSENYPROGRAM**

8.1. A Versenyrendezőség egy hosszú távú futam lebonyolítását tervezi.

8.2. Kormányosi értekezlet: 2024. október 26. 0800 – 0810 óra között a kikötő épületben vagy a kikötő épület előtti területen.

**9. VERSENYPÁLYA**

A verseny futama Balatonlelle (BLYC) – Zánka (vitorláskikötő) – Sajkodi öböl – Balatonföldvár - Balatonlelle (BLYC) közötti vízterületen lesz kitűzve.

**A pálya:** Balatonlelle (BLYC) – Sajkodi öböl – Zánka – Balatonlelle (BLYC)

A pályajelek jól látható sárga színű felfújható bóják.

Minden fordító bóját bal kéz felől kell kerülni.

**10. RAJT**

A BL Yachtclub & Apartments kikötőjének bejáratától északi irányban kb. 500m-re lesz kitűzve. A pályajelek jól látható sárga színű felfújható bóják.

10.1. **Tervezett rajtidőpont:** 2024. október 26. 0900

10.2. **Rajteljárás**

A rajteljárás ideje alatt és a rajtjelzést követő **3 percben**bőszeles vitorlák használata nem engedélyezett! A 3 perc leteltét a versenyrendezőség a rajthajóról hangjelzéssel jelzi a versenyzőknek! **A rajteljárás ideje alatt és a rajtjelzést követő 1 percben csak és kizárólag a forstagra vagy mögé (minden hajóosztályra érvényes) húzható vitorla használható!**

A rajteljárás a következő: 5 perc – 4 perc – 1 perc – RAJT

10 perc – narancssárga lobogó

5 perc – Verseny lobogó fel (rajteljárás kezdete)

4 perc – P lobogó fel

1 perc – P lobogó le

RAJT – Verseny lobogó le

Általános visszahívás esetén, az új rajt időpontja 2024. október 26. 0915

Újbóli megismételt rajt esetén, az új rajt időpontja 2024. október 26. 0925

Megismételt rajtnál a P lobogó helyett, az I lobogós rajt következik.

Újbóli megismételt rajt esetén az I lobogó helyett, a fekete lobogó lesz használva.

10.3. **Rajthalasztás**

A Versenyrendezőség a hajók épségét veszélyeztető viharos időjárás esetén vagy egyéb okokból jogosult a rajt halasztására.

**11. PÁLYARÖVIDÍTÉS**

Pályarövidítés lehetséges.

A versenyrendezőség elégedetlen szélviszonyokra hivatkozva a pálya rövidítése mellett dönthet. Ez esetben a befutó a Sajkodi öbölben vagy a Zánkánál elhelyezett bójánál lehet. Ezzel kapcsolatos információkat a versenyzők a reggeli kormányosi értekezleten fogják megkapni.

**12. BEFUTÁS**

BL Yachtclub & Apartments kikötőjének bejáratától északi irányban kb. 500m-re lesz kitűzve. A pályajelek jól látható sárga színű felfújható bóják. A befutó vonala (célvonal) az utolsó vitorlázott szakaszra merőleges irányba átáll.

**13. A VERSENY FÉLBESZAKÍTÁSA**

A Versenyrendezőség vihar esetén sem szakítja félbe a versenyt. Viharos időjárás esetén, minden hajó felelős személye, egyénileg viseli a verseny feladásának vagy folytatásának felelősségét.

A résztvevőket közvetlenül fenyegető időjárási veszély esetén a vízi rendészet *jogosult* a rendezvény megtartását *megtiltani* vagy a folytatását a helyszínen *felfüggeszteni.*

**14. IDŐKORLÁTOZÁS**

Befutási limit: 2024. október 26. 1800

Késedelmes, megismételt rajt esetén a versenykiírásban meghatározott első rajtidőponthoz (2024. október 26. 09.00) képest eltolódott idővel a verseny befutási limitje is eltolódik!

**15. ELLENŐRZÉS**

A Versenyrendezőség a befutó után szúrópróbaszerűen ellenőrizheti a résztvevő hajóknál, hogy:

**·** rendelkeznek-e a Hajózási Szabályzat által előírt felszerelésekkel,

**·** a hajón tartózkodó személyek száma és kiléte megegyezik-e a nevezési lapon megjelöltekkel,

**·** a hirdetést viselő hajók rendelkeznek-e hirdetésviselési engedéllyel,

**·** a versenyzők fogyasztottak-e esetlegesen alkoholt vagy tiltott

teljesítményfokozó szert (doppingot).

Az ellenőrzés során feltárt bármely hiányosság vagy a nevezéstől eltérő létszám, személycsere, óvást von maga után és ez a versenyből való kizárást eredményezheti.

**16. ÓVÁS**

Az óvó lobogót az óvást követően a célba érésig viselni kell. Az óvási szándékot a célhajónál kötelezően jelenteni kell. Az óvott felet a vízen is fel kell szólítani az óvási szándékról.

Óvási határidő: a célhajó partra érkezését követő 1 órás időszakban a Versenyvezetőnél. Az óvástárgyalás ideje, helye, az óvásban érdekeltek rajtszámának a hirdetőtáblán történő kiírásával kerül közlésre, az óvási határidő lejáratát követő 30 percen belül.

A tanú értesítése az érdekelt fél feladata.

**17. ÉRTÉKELÉS**

Értékelésre kerül az abszolút befutási sorrend 1-3. helyezett hajója és minden kategória 1-3. helyezett hajója. A BAV32 osztályban és a 8M Open osztályban a befutás sorrendjében, a Yardstick 1, Yardstick 2. és a Yardstick 3. és YS Open kategóriában yardstick rendszerben kerül értékelésre minden érvényesen befutott hajó.

**18. DÍJAZÁS**

A verseny l.-ll.-lll. helyezett hajói serleg, érem díjazásban részesülnek.

**19. DÍJKIOSZTÓ ÜNNEPSÉG**

A díjkiosztó ünnepség 2024. október 26-án 2000 órakor (korai befejezés esetén előrébb kerülhet) kerül megrendezésre a BL YachtClub & Apartments kikötő épülete előtti területen vagy a kikötő épületében.

**19. SZAVATOSSÁG KIZÁRÁSA**

A hajók legénységei teljes egészében maguk felelnek biztonságukért, mind a

rendezvény szárazföldi eseményein, mind a vízen és ezt a felelősséget sem a jelen Versenykiírás, sem a Versenyutasítás, sem bármilyen egyéb rendelkezés nem korlátozza. Minden hajó, felelős személye, illetve legénysége maga dönt arról, hogy a hajó, illetve a legénység képzettsége alkalmas-e az adott időjárási viszonyok között a versenyen való részvételre. Azzal, hogy a hajó kihajózik a kikötőből megerősíti, hogy mind a hajó, mind pedig a legénység alkalmas az adott időjárási viszonyok közötti versenyzésre.

**VERSENYRENDEZŐSÉG**

